CELEX: 31981D0719
Language: el
Date: 1981-08-18 00:00:00
Title: 81/719/EOK: Απόφαση τής Επιτροπής τής 18ης Αυγούστου 1981 περί χορηγήσεως αδείας στό Βασίλειο τού Βελγίου, στό Μεγάλο Δουκάτο τού Λουξεμβούργου καί στό Βασίλειο τών Κάτω Χωρών νά εξαιρέσουν από τήν κοινοτική μεταχείριση τά υφασμένα υποκάμισα καί υποκαμισάκια δι άνδρας καί παίδας, καταγωγής Βουλγαρίας (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31981D0719

81/719/EOK: Απόφαση τής Επιτροπής τής 18ης Αυγούστου 1981 περί χορηγήσεως αδείας στό Βασίλειο τού Βελγίου, στό Μεγάλο Δουκάτο τού Λουξεμβούργου καί στό Βασίλειο τών Κάτω Χωρών νά εξαιρέσουν από τήν κοινοτική μεταχείριση τά υφασμένα υποκάμισα καί υποκαμισάκια δι άνδρας καί παίδας, καταγωγής Βουλγαρίας (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 256 της 10/09/1981 σ. 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Αυγούστου 1981  περί χορηγήσεως αδείας στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών να εξαιρέσουν από την κοινοτική μεταχείριση τα υφασμένα υποκάμισα και υποκαμισάκια δι' ανδρας και παίδας, καταγωγής Βουλγαρίας  (Τα κείμενα στη γαλλική και στην ολλανδική γλώσσα είναι τα μόνα αυθεντικά)  (81/719/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 (1) περί των μέτρων επιτηρήσεως και προστασίας που τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος και ιδίως το άρθρο 3,  Εκτιμώντας:  ότι στις 7 Αυγούστου 1981 οι κυβερνήσεις των χωρών της Μπενελούξ υπέβαλαν αίτηση, δυνάμει του άρθρου 115 εδάφιο πρώτο της συνθήκης, στην Επιτροπή των Ευρωπαϊκών Κοινοτήτων προκειμένου να τους χορηγηθεί άδεια να εξαιρέσουν από την κοινοτική μεταχείριση τα υφασμένα υποκάμισα και υποκαμισάκια δι ' ανδρας και παίδας της διακρίσεως 61.03 Α του Κοινού Δασμολογίου κατηγορία 8, καταγωγής Βουλγαρίας, τα οποία τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή στην Κοινότητα των εν λόγω προϊόντων καταγωγής Βουλγαρίας αποτέλεσε αντικείμενο συμφωνίας την οποία διαπραγματεύθηκε η Κοινότης με τη χώρα αυτή·  ότι, στο πλαίσιο της συμφωνίας αυτής, η Βουλγαρία δεσμεύθηκε να θεσπίσει όλες τις αναγκαίες διατάξεις για να περιορίσει τις εξαγωγές της των εν λόγω προϊόντων με προορισμό την Κοινότητα έως ορισμένα ανώτατα ποσά·  ότι για να θέσει σε εφαρμογή τη συμφωνία αυτή και να λάβει υπόψη τα ιδιαίτερα χαρακτηριστικά της, το Συμβούλιο, με τον κανονισμό (ΕΟΚ) αριθ. 3059/78 (2), καθιέρωσε ειδικό καθεστώς για τις εισαγωγές ορισμένων υφαντουργικών προϊόντων·  ότι, λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, τα κοινοτικά αυτά ανώτατα ποσά έχουν κατανεμηθεί μεταξύ των Κρατών μελών με τρόπο ώστε να ληφθούν υπόψη τα στοιχεία αυτά·  ότι, ως εκ τούτου, υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη, και ότι η ομοιομορφία των συνθηκών αυτών εισαγωγής είναι δυνατόν να επιτευχθεί μόνο σταδιακά·  ότι οι διαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν εκτροπές στο εμπόριο και ότι οι χώρες της Μπενελούξ έχουν αποδεχθεί, από την 1η Ιανουαρίου 1981, τη θέση σε ελεύθερη κυκλοφορία 55 420 τεμαχίων των εν λόγω προϊόντων καταγωγής της εν λόγω τρίτης χώρας·  ότι, όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του προϊόντος αυτού καταγωγής τρίτης χώρας ανήλθαν σε 23 814 000 τεμάχια το 1980 και σε 6 957 000 τεμάχια τους πρώτους τρείς μήνες του 1981·  ότι οι τιμές των εν λόγω προϊόντων καταγωγής Βουλγαρίας είναι πολύ χαμηλότερες από τις τιμές παρομοίων προϊόντων που παράγονται στις χώρες της Μπενελούξ·  ότι η παραγωγή παρομοίων προϊόντων στις χώρες της Μπενελούξ μειώθηκε κατά 50 % περίπου μεταξύ 1977 και 1980· ότι το ποσοστό της εσωτερικής αγοράς το 1979 ήταν μόνο 16,5 %·  ότι η πραγματοποίηση άλλων εμμέσων εισαγωγών, οι οποίες αναμένεται να προστεθούν σε αυτές που ήδη πραγματοποιήθηκαν ή πρόκειται να γίνουν, ενδέχεται να επιδεινώσει τις δυσκολίες αυτές και να παραβλάψει την πραγματοποίηση των στόχων που επιδιώκονται με τα προαναφερθέντα εμπορικά μέτρα·  ότι δεν είναι δυνατόν να εφαρμοστούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατό να παράσχουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 εδάφιο πρώτο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών να εξαιρέσουν από την κοινοτική μεταχείριση τα προϊόντα που αναφέρονται κατωτέρω, καταγωγής Βουλγαρίας, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά την ημερομηνία εφαρμογής της παρούσας αποφάσεως.  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 61.03 Α  Κώδικας NIMEXE: 61.03-11, 15, 19  Κατηγορία: 8  // Υφασμένα υποκάμισα και υποκαμισάκια δια άνδρας και παίδας, εξ ερίου, εκ βάμβακος ή εκ συνθετικών ή τεχνητών υφαντικών ινών  //   //  Άρθρο 2  Η παρούσα απόφαση εφαρμόζεται μέχρι να ανοιχθούν στις χώρες της Μπενελούξ νέες δυνατότητες εισαγωγής των προϊόντων αυτών έναντι της Βουλγαρίας και το αργότερο μέχρι την 31η Δεκεμβρίου 1981.  Άρθρο 3  Η παρούσα απόφαση απευθύνεται στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών.  Έγινε στις Βρυξέλλες, στις 18 Αυγούστου 1981.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 365 της 27. 12. 1978, σ. 1.